Zadeva C‑556/12

TDC A/S

proti

Teleklagenævnet

(Predlog za sprejetje predhodne odločbe, ki ga je vložilo Østre Landsret)

„Predlog za sprejetje predhodne odločbe — Elektronska komunikacijska omrežja in storitve — Direktiva 2002/19/ES — Člen 2(a) — Dostop do posebnih omrežnih elementov in pripadajočih naprav ter do njihove uporabe — Členi 5, 8, 12 in 13 — Pristojnost nacionalnih regulativnih organov — Obveznost v zvezi z dostopom do posebnih omrežnih elementov in pripadajočih naprav ter do njihove uporabe — Podjetje s pomembno tržno močjo na določenem trgu — Zaključni kabel, ki razdelilno točko na dostopovnem omrežju povezuje z omrežno priključno točko pri končnem uporabniku — Sorazmernost obveznosti izpolnitve utemeljenih zahtev za dostop do posebnih omrežnih elementov in pripadajočih naprav ter za njihovo uporabo — Direktiva 2002/21/ES — Člen 8 — Politični cilji pri opravljanju nalog nacionalnih regulativnih organov“

Povzetek – Sodba Sodišča (tretji senat) z dne 19. junija 2014

Približevanje zakonodaj – Elektronska komunikacijska omrežja in storitve – Dostop do omrežij in pripadajočih naprav ter do njihovega medomrežnega povezovanja – Direktivi 2002/19 in 2002/21 – Pooblastilo nacionalnih regulativnih organov, da operaterju s pomembno tržno močjo na trgu naložijo obveznost namestitve kablov, ki končnim uporabnikom omogočajo dostop do optičnega omrežja – Dopustnost – Pogoji – Spoštovanje načela sorazmernosti – Upoštevanje začetnega vlaganja navedenega operaterja in obstoja sistema cenovnega nadzora

(direktivi Evropskega parlamenta in Sveta 2002/19, kakor je bila spremenjena z Direktivo 2009/140, členi 2(a), 8, 12 in 13, in 2002/21, kakor je bila spremenjena z Direktivo 2009/140, člen 8(1))

Člene 2(a), 8 in 12 Direktive 2002/19 o dostopu do elektronskih komunikacijskih omrežij in pripadajočih naprav ter o njihovem medomrežnem povezovanju, kakor je bila spremenjena z Direktivo 2009/140, je treba razlagati tako, da je nacionalni regulativni organ pooblaščen, da operaterju elektronskih komunikacij s pomembno tržno močjo na določenem trgu na podlagi obveznosti izpolnitve utemeljenih zahtev za dostop do posebnih omrežnih elementov in pripadajočih naprav ter za njihovo uporabo naloži obveznost, naj na zahtevo konkurenčnih operaterjev namesti zaključni kabel, ne daljši od 30 metrov, ki razdelilno točko na dostopovnem omrežju povezuje z omrežno priključno točko pri končnem uporabniku, če ta obveznost temelji na naravi ugotovljenega problema ter če je sorazmerna in utemeljena glede na cilje, ki so določeni v členu 8(1) Direktive 2002/21 o skupnem regulativnem okviru za elektronska komunikacijska omrežja in storitve, kakor je bila spremenjena z Direktivo 2009/140, kar mora preveriti predložitveno sodišče.

Poleg tega je treba člena 8 in 12 Direktive 2002/19 v povezavi z njenim členom 13 razlagati tako, da mora nacionalni regulativni organ pri naložitvi te obveznosti upoštevati začetno vlaganje zadevnega operaterja in obstoj cenovnega nadzora, ki omogoča povrnitev stroškov napeljave.

(Glej točke 45, 47, 48 in 54 ter točki 1 in 2 izreka.)

Zadeva C‑556/12

TDC A/S

proti

Teleklagenævnet

(Predlog za sprejetje predhodne odločbe, ki ga je vložilo Østre Landsret)

„Predlog za sprejetje predhodne odločbe — Elektronska komunikacijska omrežja in storitve — Direktiva 2002/19/ES — Člen 2(a) — Dostop do posebnih omrežnih elementov in pripadajočih naprav ter do njihove uporabe — Členi 5, 8, 12 in 13 — Pristojnost nacionalnih regulativnih organov — Obveznost v zvezi z dostopom do posebnih omrežnih elementov in pripadajočih naprav ter do njihove uporabe — Podjetje s pomembno tržno močjo na določenem trgu — Zaključni kabel, ki razdelilno točko na dostopovnem omrežju povezuje z omrežno priključno točko pri končnem uporabniku — Sorazmernost obveznosti izpolnitve utemeljenih zahtev za dostop do posebnih omrežnih elementov in pripadajočih naprav ter za njihovo uporabo — Direktiva 2002/21/ES — Člen 8 — Politični cilji pri opravljanju nalog nacionalnih regulativnih organov“

Povzetek – Sodba Sodišča (tretji senat) z dne 19. junija 2014

Približevanje zakonodaj — Elektronska komunikacijska omrežja in storitve — Dostop do omrežij in pripadajočih naprav ter do njihovega medomrežnega povezovanja — Direktivi 2002/19 in 2002/21 — Pooblastilo nacionalnih regulativnih organov, da operaterju s pomembno tržno močjo na trgu naložijo obveznost namestitve kablov, ki končnim uporabnikom omogočajo dostop do optičnega omrežja — Dopustnost — Pogoji — Spoštovanje načela sorazmernosti — Upoštevanje začetnega vlaganja navedenega operaterja in obstoja sistema cenovnega nadzora

(direktivi Evropskega parlamenta in Sveta 2002/19, kakor je bila spremenjena z Direktivo 2009/140, členi 2(a), 8, 12 in 13, in 2002/21, kakor je bila spremenjena z Direktivo 2009/140, člen 8(1))

Člene 2(a), 8 in 12 Direktive 2002/19 o dostopu do elektronskih komunikacijskih omrežij in pripadajočih naprav ter o njihovem medomrežnem povezovanju, kakor je bila spremenjena z Direktivo 2009/140, je treba razlagati tako, da je nacionalni regulativni organ pooblaščen, da operaterju elektronskih komunikacij s pomembno tržno močjo na določenem trgu na podlagi obveznosti izpolnitve utemeljenih zahtev za dostop do posebnih omrežnih elementov in pripadajočih naprav ter za njihovo uporabo naloži obveznost, naj na zahtevo konkurenčnih operaterjev namesti zaključni kabel, ne daljši od 30 metrov, ki razdelilno točko na dostopovnem omrežju povezuje z omrežno priključno točko pri končnem uporabniku, če ta obveznost temelji na naravi ugotovljenega problema ter če je sorazmerna in utemeljena glede na cilje, ki so določeni v členu 8(1) Direktive 2002/21 o skupnem regulativnem okviru za elektronska komunikacijska omrežja in storitve, kakor je bila spremenjena z Direktivo 2009/140, kar mora preveriti predložitveno sodišče.

Poleg tega je treba člena 8 in 12 Direktive 2002/19 v povezavi z njenim členom 13 razlagati tako, da mora nacionalni regulativni organ pri naložitvi te obveznosti upoštevati začetno vlaganje zadevnega operaterja in obstoj cenovnega nadzora, ki omogoča povrnitev stroškov napeljave.

(Glej točke 45, 47, 48 in 54 ter točki 1 in 2 izreka.)